Riktig vedlikehold er avgjørende for hvordan ferdigplenen din holder seg over tid. Klipping, gjødsling, kalking, raking og vanning er alle steg mot en plen som trives og ser fin ut hele året.
Gjennom senhøsten og vinteren tenker man ekstra på slitasje på plen. Veksten på gresset går ned og temperaturene blir betraktelig lavere. Det er lurt å unngå å tråkke på gresset for mye de første 3-4 frostnettene. I tillegg kan hardtrampet snø føre til isskader i gresset.
Raking av plenen hver høst er et viktig vedlikeholdstiltak. Løv og langt gress må fjernes om høsten for å unngå at plenen får dårlig lufttilførsel og blir kvalt over vinteren.